ธ.ไทยพาณิชย์ เปิดตัวบัตรเดบิต “SCB LINE” พร้อมให้บริการเชื่อมต่อกระเป๋าเงินออนไลน์
ธ.ไทยพาณิชย์ เปิดตัวบัตรเดบิต “SCB LINE” พร้อมให้บริการเชื่อมต่อกระเป๋าเงินออนไลน์
3 ต.ค. 2559

นางสาวอัญชลี จรัสยศวุฒิชัย ผู้อำนวยการอาวุโส ผู้บริหารสายผลิตภัณฑ์บัตรเครดิต พร้อมด้วย นายธนา โพธิกำจร ผู้อำนวยการอาวุโส ผู้บริหารสาย Digital Banking ธนาคารไทยพาณิชย์ และมร. จิน วู ลี ประธานเจ้าหน้าที่บริหาร Rabbit LINE Pay ร่วมเปิดตัว “บัตรเดบิต SCB LINE” บัตรเดบิตธนาคารไทยพาณิชย์แบบชิปการ์ดด้วยมาตรฐานระดับโลก (EMV Chip) ที่มีรูปหน้าบัตรเป็นคาแรคเตอร์ LINE ที่ยังคงความปลอดภัยและความสามารถในการทำธุรกรรมผ่านบัตร เช่นเดียวกับ บัตร เดบิต เอส สมาร์ท
พร้อมกันนี้ทางธนาคารได้ร่วมพัฒนาบริการโอนเงินหรือจ่ายเงินผ่านกระเป๋าเงิน Rabbit LINE Pay (Rabbit LINE Pay E-wallet) โดย ธนาคารฯ เป็นธนาคารแรกที่ให้บริการผูกบัญชีเพื่อเติมเงินเข้า Rabbit LINE Pay เพื่ออำนวยความสะดวกในการใช้งานให้แก่ลูกค้าผู้ถือบัตรเดบิต SCB LINE โดยเฉพาะ
ทั้งนี้เพียงสมัครบัตรเดบิต SCB LINE พร้อมผูกบัญชี Rabbit LINE Pay กับบัญชีออมทรัพย์ธนาคารไทยพาณิชย์ ตั้งแต่ 1 ตุลาคม 2559 ถึง 31 มีนาคม 2560 พิเศษ รับฟรี LINE Sticker Limited Edition 16 คาร์แรกเตอร์ สำหรับลูกค้าที่มีประสงค์รับบริการ “บัตรเดบิต SCB LINE” 